

Rīgas Ķengaraga Mūzikas un mākslas skola

Prūšu iela 13B, Rīga, LV-1057, tālrunis 67474200, e‑pasts: kmms@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 22.10.2024. |  | Nr. MSK-24-4-nts |

**Izglītības programmas „Vizuāli plastiskā māksla II”**

**IZGLĪTOJAMO MĀCĪBU SNIEGUMA VĒRTĒŠANAS KĀRTĪBA, PĀRCELŠANA NĀKAMAJĀ KLASĒ UN ATSKAITĪŠANA**

Izdoti saskaņā ar Valsts pārvaldes

iekārtas likuma 72. panta

pirmās daļas 2. punktu un

Ministru Kabineta

2023.gada 19.decembra

noteikumiem Nr. 762

**1. Vispārīgie jautājumi.**

* 1. Rīgas Ķengaraga Mūzikas un mākslas skolas (turpmāk – Skola) “Izglītojamo mācību snieguma vērtēšanas kārtība un pārcelšana nākamajā klasē un atskaitīšana” (turpmāk – Kārtība) nosaka kārtību, kādā vērtējama izglītojamo mācību sasniegumu, zināšanu, prasmju, attieksmju un iemaņu atbilstība izglītības programmā noteiktajam mācību satura apguves līmenim un prasībām, izglītojamo pārcelšanu nākamajā klasē un atskaitīšanu.
  2. Kārtību un nepieciešamās izmaiņas var izstrādāt Skolas direktors, direktora vietnieks izglītības jomā, pedagoģiskā padome un mācību priekšmetu metodiskās komisijas.
  3. Izglītības procesu Rīgas Ķengaraga Mūzikas un mākslas skolā (turpmāk – Skola) reglamentē Ministru Kabineta noteikumi, Izglītības likums, Profesionālās izglītības likums, Skolas nolikums, profesionālās ievirzes izglītības programmas un citi normatīvie akti.
  4. Kārtība ir saistoša Skolas pedagogiem. Skolas pedagogi ir atbildīgi par Kārtībā minēto prasību ievērošanu.
  5. Ar Kārtību tiek iepazīstināti izglītojamie un viņu likumiskie pārstāvji katra mācību gada sākumā skolvadības sistēmā e-klase. Kārtība elektroniski pieejama Skolas elektroniskajā vietnē www.muzikasskola.lv.

1. **Vērtēšanas mērķis, uzdevumi un pamatprincipi.**
   1. Izglītojamo mācību snieguma vērtēšanas mērķis IP “Vizuāli plastiskā māksla II” ir iegūt informāciju par izglītojamo profesionālu sniegumu vai sasniegto rezultātu, kas sekmē katra izglītojamā nepieciešamo zināšanu un prasmju apguvi vizuālās mākslas izglītībā un izpratni par mācīšanās panākumiem.
   2. Izglītojamo mācību snieguma vērtēšanas uzdevumi:

2.2.1. konstatēt katra izglītojamā mācību sniegumu un sasniegumus;

2.2.2. motivēt izglītojamos pilnveidot savus mācību sasniegumus;

2.2.3. sekmēt izglītojamo līdzatbildību par mācību rezultātiem, mācot izglītojamiem veikt pašnovērtējumu.

2.3. Mācību snieguma vērtēšanas pamatprincipi:

2.3.1. **atklātības un skaidrības princips** – plānotie sasniedzamie rezultāti un mācību snieguma vērtēšanas kritēriji izglītojamam ir zināmi un saprotami;

2.3.2. **prasmes un praktiskuma princips** – prioritāri vērtē kompetences to praktiskā demonstrācijā;

2.3.3. **metodiskās daudzveidības princips** – mācību snieguma vērtēšanai izmanto dažādus vērtēšanas veidus, formas un metodiskos paņēmienus;

2.3.4. **objektivitātes princips** – mācību snieguma vērtējums atspoguļo izglītojamo sniegumu vērtēšanas brīdī attiecībā pret konkrētiem sasniedzamajiem rezultātiem, ikviena izglītojamā sniegumam piemērojot līdzvērtīgus nosacījumus;

2.3.5. **vērtējuma obligātuma princips** - izglītojamajam nepieciešams iegūt vērtējumu visos izglītības programmas mācību priekšmetos un pārbaudes darbos.

1. **Vērtēšanas formas, veidi un paņēmieni.**
   1. **Diagnosticējošā vērtējuma** mērķis ir noteikt izglītojamā sniegumu, lai varētu izvirzīt optimālus nākamos sasniedzamos rezultātus, izvēlēties piemērotākās mācību metodes.
   2. **Formatīvā vērtējuma** mērķis ir noteikt izglītojamā sniegumu mācīšanas laikā pret plānotajiem sasniedzamajiem rezultātiem, vērtējot ikdienas darbu. Formatīvā vērtējuma uzdevums ir uzlabot mācīšanas un mācīšanās procesa kvalitāti, mācību procesā sniegt atbalstu izglītojamiem. Formatīvie vērtējumi neietekmē izglītojamā snieguma summatīvos vērtējumus.
   3. **Summatīvā vērtējuma** mērķis ir noteikt izglītojamā iegūtos sasniedzamos rezultātus mācīšanās posma noslēgumā, piemēram, mācību tēmas, mācību priekšmeta, semestra, mācību gada. Summatīvā vērtējuma uzdevums ir izmērīt izglītojamā mācību procesa kvalitāti.
   4. Profesionālās ievirzes izglītības programmas “Vizuāli plastiskā māksla II” apguvē summatīvais vērtējums izsaka sasniegto mācību rezultātu 10 (desmit) ballu skalā. Pietiekams un ieskaitīts vērtējums ir, ja izglītojamais ir ieguvis vismaz “4” balles.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Profesionālo kompetenču līmenis | **Nepietiekams** | | | **Pietiekams** | | | | | | |
| Zems | | | Vidējs | | Optimāls | | | Augsts | |
| Skaidrojums | “ļoti, ļoti vāji” | “ļoti vāji” | “vāji” | “gandrīz viduvēji” | “viduvēji” | “gandrīz labi” | “labi” | “ļoti labi” | “teicami” | “izcili” |
| Vērtējums ballēs | **1** | **2** | **3** | **4** | **5** | **6** | **7** | **8** | **9** | **10** |

* 1. Summatīvo vērtējumu par mācību sniegumu jāsaņem visiem izglītojamiem.
  2. Minimālais skolvadības sistēmā e-klase.lv atspoguļojamais summatīvo vērtējumu skaits semestrī:

|  |  |  |
| --- | --- | --- |
| Stundu skaits nedēļā | 1 | 2 |
| Atspoguļojamo summatīvo vērtējumu skaits semestrī | 2-4 | 5-6 |
| No tiem pārbaudes darbu skaits gadā | 1 | ne mazāk ka 2 |

3.7. Pirms mācību uzdevuma vai pārbaudījuma, kurš tiks vērtēts ar summatīvo vērtējumu, izglītojamie tiek iepazīstināti ar summatīvā vērtējuma izlikšanas principiem un kritērijiem. 3.8. Pedagoga pienākums ir informēt audzēkņus par plānoto pārbaudes darbu vismaz vienu nedēļu pirms. Novērtētos pārbaudes darbus uzglabā skolā līdz nākošā mācību gada sākumam.

* 1. Ar apzīmējumiem “i” (ieskaitīts) un “ni” (neieskaitīts) izsaka mācību snieguma vērtējumu, novērtējot izglītojamā iesaisti mācību procesā vai paveiktā apjomu atbilstoši izvirzītajiem mērķiem.

|  |  |  |
| --- | --- | --- |
| **Apzīmējums** | **Skaidrojums** | **Satura apguve procentos** |
| “i” (ieskaitīts) | Ja izglītojamais mācību vielu apguvis atbilstoši izvirzītajiem mērķiem un kritērijiem. Tas ir apliecinājums, ka mācītais ir apgūts. Ir jāizpilda noteikts darba apjoms, lai saņemtu vērtējumu. | 40-100% |
| “ni” (neieskaitīts) | Ja uzdotais izpildīts pareizi mazāk par skolotāja iepriekš noteikto, apgūtā veikums neatbilst mērķiem un kritērijiem. | 1-39% |

* 1. Mācību priekšmetā *Plenērs* var vērtēt ar “i” (ieskaitīts) un “ni” (neieskaitīts), izņemot programmas pēdējo mācību gadu, kad mācību sasniegumi tiek izteikti ar summatīvo vērtējumu.
  2. Apzīmējumu “nv” (nav vērtējuma) lieto:
     1. ja pedagogam nav iespējams novērtēt izglītojamā mācību sniegumu;
     2. ja konstatē, ka darbs ir plaģiāts, vai to nav veicis pats izglītojamais;
     3. ja starpskatēs vai skatēs vērtēšanas komisija konstatē, ka nav iesniegti vai netiek prezentēti visi uzdotie praktisko darbu uzdevumi;

3.12. Ja apzīmējums “nv” tiek pielietots summatīvajā vērtējumā, izglītojamajam tiek dota iespēja saņemt summatīvo vērtējumu 1 mēneša laikā, iepriekš vienojoties ar mācību priekšmeta pedagogu.

3.13. Vērtēšanā apzīmējums “atb” (atbrīvots) tiek lietots, ja izglītojamais piedalās mācību procesā, bet veselības problēmu dēļ ar ārsta izziņu ir atbrīvots no uzdevumu, pārbaudījumu veikšanas.

3.14. Formatīvajā vērtēšanā var tikt izmantots aprakstošais vērtējums vai pašvērtējums pēc dotajiem vērtēšanas kritērijiem, izglītojamo savstarpējais vērtējums pēc dotajiem vērtēšanas kritērijiem.

3.15. Izglītojamo mācību sasniegumu un kavējumu informācijas dokumentēšanai izmanto skolvadības sistēmu E-klase. Skolvadības sistēmas lietošanu nosaka Skolas iekšējie noteikumi “E-klases (skolvadības sistēma) lietošanas kārtība”.

3.16. Semestra vērtējumu izliek mācību priekšmeta pedagogs, pamatojoties uz semestra darbu skates vērtējumiem, paturot tiesības pamatoti mainīt semestra vērtējumu vienas balles robežās, ņemot vērā individuālo attīstības dinamiku, attieksmi pret darbu stundās. Skates vērtējums ir vērtēšanas komisijas vērtējums. Līdz semestra skatei izglītojamajam jābūt izpildītiem visiem semestra uzdevumiem visos mācību priekšmetos.

3.17. Gada vērtējumu katrā mācību priekšmetā veido abu semestru vidējais vērtējums. Gadījumos, kad pirmā un otrā semestra vērtējumi ir atšķirīgi vienas balles robežās, tad gada vērtējumu nosaka otrā semestra vērtējums.

3.18. Izglītības programmas mācību priekšmetu noslēgumā tiek organizēts noslēguma pārbaudījums. Šajā gadījumā mācību priekšmeta galīgo vērtējumu veido noslēguma pārbaudījuma un gada vērtējuma vidējais vērtējums. Mācību plāna obligātā satura mainīgas daļas mācību priekšmetos un mācību priekšmetā *Plenērs* galīgo vērtējumu veido gada vērtējums.

3.19. Ja izglītojamais ir ieguvis nesekmīgus summatīvos vērtējumus (1-3 balles vai vērtējums nav iegūts), tad vērtējumu var labot 3 nedēļu laikā, kopš vērtējuma izlikšanas e-klasē.

3.20. Slimības vai attaisnojošu iemeslu dēļ, kavēto stundu neizpildītos uzdevumus, izglītojamais apgūst konsultāciju laikā.

3.21. Izglītojamajam, kurš slimības vai citu attaisnojošu iemeslu dēļ nevar nokārtot skates, semestra vērtējumus metodiskas komisijas sēdē tiek noteikts papildus termiņš vērtējuma saņemšanai.

3.22. Izglītojamo papildu radošais darbs, gatavojoties dalībai konkursos, projektos, izstādēs var tikt novērtēts summatīvi atbilstoši izstrādātajiem vērtēšanas kritērijiem. Par izglītojamā saņemto ārējo vērtējumu netiek piešķirts summatīvais vērtējums. Konkursa ietvaros noteiktais uzdevums, projekts, izstāde ietverams mācību procesā un vērtējams kā ikdienas mācību papildus sasniegumi ar summatīvo vērtējumu.

3.23. Mācību sniegumu vērtējumu var apstrīdēt mācīšanās posma noslēgumā, t.i., mācību gada, izglītības programmas noslēgumā, ja tas tieši ietekmē izglītojamā tiesības un intereses.

**4. Pārcelšana nākamajā klasē un atskaitīšana.**

4.1. Izglītojamo tikai ar iegūtiem sekmīgiem gada vērtējumiem pārceļ nākamajā klasē ar Skolas pedagoģiskās padomes lēmumu, kuru apstiprina ar Skolas direktora rīkojumu.

4.2. Par izglītojamā, kurš metodiskās komisijas noteiktajos termiņos nav sekmīgi nokārtojis mācību pārbaudījumus un saņēmis sekmīgu gada vērtējumu, atskaitīšanu no skolas lemj Skolas pedagoģiskā padome.

4.3. Izglītojamais, kurš ir apguvis pilnu profesionālās ievirzes izglītības programmas kursu un ir aizstāvējis savu noslēguma darbu, saņem Ministru kabineta apstiprinātā parauga apliecību par profesionālās ievirzes izglītības iegūšanu un sekmju izrakstu. Izglītojamie, kuri nav apguvuši pilnu izglītības programmu, saņem Skolas izziņu ar sekmju izrakstu.

* 1. Izglītojamo, kurš attaisnojoša iemesla dēļ nav apguvis izglītības programmas prasības, pamatojoties uz Skolas pedagoģiskās padomes lēmumu, var atstāt tajā pašā klasē uz atkārtotu mācību gadu zināšanu un prasmju nostiprināšanai.
  2. Izglītojamo, kurš pēc atkārtotas zināšanu un prasmju pārbaudes ir saņēmis nepietiekamu galīgo vērtējumu, atskaita no Skolas, par to rakstiski informējot izglītojamā likumiskos pārstāvjus.
  3. Izglītojamo, pamatojoties uz likumisko pārstāvju iesniegumu, no Skolas atskaita ar direktora rīkojumu bez Skolas pedagoģiskās padomes lēmuma.
  4. Izglītojamais, pamatojoties uz likumisko pārstāvju iesniegumu, var apgūt divu mācību gadu mācību saturu, nepārsniedzot atļauto izglītojamo noslodzi nedēļā.
  5. Izglītojamais, kurš izrāda interesi par mākslas izglītības turpināšanu profesionālās vidējās izglītības iestādēs, pamatojoties uz likumisko pārstāvju iesniegumu par vēlmi pilnveidot zināšanas un prasmes, var tikt uzņemts izglītības programmas 8. klasē.
  6. Mācību gada beigās no Skolas izglītojamo skaita ar direktora rīkojumu tiek atskaitīti izglītības programmas ”Vizuāli plastiskā māksla II” 8. klases izglītojamie.

**5. Mācību pārtraukums.**

5.1. Izglītojamajam ar Skolas direktora rīkojumu bez Skolas pedagoģiskās sēdes lēmuma var piešķirt mācību pārtraukumu, pamatojoties uz ārsta zīmi un saskaņā ar likumisko pārstāvju iesniegumu.

* 1. Mācību pārtraukuma termiņš nedrīkst būt garāks par 12 mēnešiem no piešķiršanas brīža.
  2. Izglītojamo atjauno Skolas izglītojamo skaitā ar Skolas direktora rīkojumu, pamatojoties uz likumisko pārstāvju iesniegumu.

**6. Mācību pārbaudījumu veidi un organizēšanas kārtība.**

6.1. Mācību pārbaudījumu veidi: mācību uzdevums vai pārbaudījums tēmas noslēgumā, darbu mape, portfolio, prezentācija, starpskate, skate, noslēguma pārbaudes darbs, noslēguma darbs.

6.2. Semestru skates, noslēguma pārbaudījumu, noslēguma darba un tā aizstāvēšanas vērtējumi tiek fiksēti protokolos. Vērtēšanai direktora vietnieks izglītības jomā norīko vērtēšanas komisiju. Noslēguma darba un tā aizstāvēšanas vērtēšanai Skolas direktors ar rīkojumu apstiprina vērtēšanas komisiju.

6.3. Mācību pārbaudījumu vadītājs nodrošina pārbaudījumu norises organizāciju.

6.4. Visi mācību vērtējumu uzskaites dokumenti par izglītojamo atrodas pie direktora vietnieka izglītības jomā tūlīt pēc rezultātu paziņošanas.

6.5. Semestra skates, noslēguma pārbaudījumu protokoli jāglabā saskaņā ar Lietu nomenklatūrā noteikto termiņu.

**7. Izglītojamo likumisko pārstāvju informēšanas kārtība par izglītojamo mācību sniegumiem.**

7.1. Skola nodrošina vecākiem iespēju regulāri iepazīties ar sava bērna mācību sniegumu un sasniegumiem, izmantojot skolvadības sistēmu “e-klase”, kā arī dod iespēju gūt vizuālu priekšstatu par izglītojamā sasniegumiem starpskatēs un skatēs, atnākot uz skolu. Ir iespēja tikties ar pedagogiem, lai gūtu ieskatu par izglītojamā sasniegumiem, saņemt ieteikumus. Tikšanās par konkrētām tēmām tiek organizētas pēc nepieciešamības.

7.2. Katra semestra noslēgumā izglītojamie un viņu likumiskie pārstāvji saņem elektroniski sagatavotu liecību e-klasē, kurā fiksēts mācību sasniegumu vērtējums visos mācību priekšmetos.

**8. Noslēguma jautājumi.**

8.1. Vērtēšanas kārtība stājas spēkā 2024.gada 23.oktobrī.

8.2. Vērtēšanas kārtība saskaņota Skolas pedagoģiskajā sēdē 22.10.2024., protokols Nr.2.

8.3. Vērtēšanas kārtība ir pieejama izglītības iestādes tīmekļvietnē www. muzikasskola.lv

8.4. Atzīt par spēku zaudējušu 2023. gada 31.augusta apstiprinātos Iekšējos noteikumus “Izglītības programmas “Vizuāli plastiskā māksla” iekšējie noteikumi par izglītojamo kompetences vērtēšanas kritērijiem un kārtību, par pārcelšanu nākamajā klasē un atskaitīšanu”.

|  |  |
| --- | --- |
| Rīgas Ķengaraga Mūzikas un mākslas skolas direktore (izglītības jomā) | L.Kūla |

|  |
| --- |
| Kristjansone 67474196 |